CELEX: 62015TN0157
Language: sk
Date: 2015-03-30 00:00:00
Title: Vec T-157/15: Žaloba podaná 30. marca 2015 – Estónsko/Komisia

8.6.2015   
            
            
               SK
            
            
               Úradný vestník Európskej únie
            
            
               C 190/25
            
         Žaloba podaná 30. marca 2015 – Estónsko/Komisia
   (Vec T-157/15)
   (2015/C 190/29)
   Jazyk konania: estónčina
   
      Účastníci konania
   
   
      Žalobkyňa: Estónska republika (v zastúpení: Kristi Kraavi-Käerdi)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil Vykonávacie rozhodnutie Komisie C(2015) 53 zo 16. januára 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (1) v rozsahu, v akom sa vo výške 6 91  746,53 eura týka Estónskej republiky,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Žalobkyňa napáda vykonávacie rozhodnutie Komisie C(2015) 53 zo 16. januára 2015 v rozsahu, v akom sa vo výške 6 91  746,53 eura za roky 2009 až 2011 týka Estónskej republiky.
   Na podporu svojej žaloby uvádza žalobkyňa štyri žalobné dôvody.
   Prvý žalobný dôvod: napadnuté rozhodnutie je potrebné zrušiť, pretože Komisia nesprávne zistila a posúdila okolnosti, na ktorých je toto rozhodnutie založené a nesprávne uplatnila právo Únie, a v dôsledku toho dospela k nesprávnemu záveru, že Estónsko ohrozilo prostriedky Únie.
   Druhý žalobný dôvod: Komisia porušila zásadu proporcionality a nesprávne uplatnila článok 52 ods. 2 nariadenia (EÚ) č. 1306/2013 (2), keď v napadnutom rozhodnutí pre Estónsko stanovila paušálnu finančnú úpravu vo výške 2 %.
   Tretí žalobný dôvod: Komisia porušila zásadu riadnej správy, pretože riadne nepreskúmala a nezohľadnila dôkazy predložené žalobkyňou.
   Štvrtý žalobný dôvod: Komisia porušila zásadu právnej istoty, keď zastávala názor, že sa v prípade krajinných prvkov sa majú uplatniť požiadavky GAEC a ich uplatnenie sa malo nepretržite preskúmavať aj v roku 2009.
   
      (1)  Ú. v. EÚ L 16, s. 33.
   
      (2)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, s. 549).